Mikkelin kaupunginorkesteri: UUDENVUODEN KONSERTTI - BIG BANG, BIG BAND GOES ABBA!
2026-01-01 15:00 - 17:00 (Europe/Helsinki)
Nina Tapio, laulu
Katja Aakkula, laulu
Teemu Takanen, kapellimestari
Mikkelin kaupunginorkesteri & Savonlinna Big Band
Ville Karjalainen, sovitukset
MAMMA MIA! ABBA-HITIT RÄJÄYTTÄVÄT LAVAN!
Valmistaudu huikeaan iltaan, kun Mikkelin kaupunginorkesteri ja Savonlinna Big Band yhdistävät jälleen voimansa tuomalla ABBA:n suurimmat hitit lavalle ennennäkemättömällä energialla! Illan kruunaa laulaja Nina Tapio, jonka vahvat ja säkenöivät tulkinnat saavat klassikot loistamaan aivan uudella tavalla!
Luvassa on kaikki ABBAn rakastetuimmat kappaleet – Dancing Queen, Waterloo, Gimme, Gimme, Gimme, Mamma Mia, The Winner Takes It All ja monet muut! Näiden sävelten tahdissa on mahdotonta pysyä paikallaan – tartu ystävän käteen, anna rytmin viedä ja valmistaudu juhlimaan maailman parasta pop-musiikkia svengaavan viihdeorkesterin voimalla.
LIPUT: 32 € / 29 € / 13 € (Mikaelin konsertti)
HINTA S-ETUKORTILLA: 29 € / 26 € / 11 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

UK PINK FLOYD EXPERIENCE
2026-01-15 19:00
Loppuunmyydyille saleille esiintynyt UK Pink Floyd Experience palaa Suomeen uuden ohjelmiston kera
Legendaarisen Pink Floydin liveshow’n henkiin herättävä UK Pink Floyd Experience kiersi Suomea alkuvuodesta 2025 esiintyen loppuunmyydyille saleille. Kehuttu ryhmä juhlistaa tänä vuonna Wish You Were Here -albumin 50-vuotisjuhlavuotta ja palaa Suomeen alkuvuodesta 2026 entistä suuremman kiertueen ja uusitun ohjelmiston kanssa. Kiertue vierailee peräti neljässätoista suomalaiskaupungissa tammikuussa 2026.
Lähes kaksikymmentä vuotta toiminut UK Pink Floyd Experience juhlistaa tänä vuonna Pink Floydin vuonna 1975 ilmestynyttä Wish You Were Here -albumia, joka on monesti valittu kaikkien aikojen parhaimpien rock-albumien joukkoon.
Ryhmän upouusi show sisältää kaikki 50-vuotisjuhlavuottaan viettävän Wish You Were Here -albumin kappaleet sekä yleisön suosikkeja levyiltä The Division Bell, The Wall ja The Dark Side of the Moon. Lisäksi ohjelmistossa kuullaan kaksi harvinaisempaa Pink Floyd -teosta: yhtyeen perustajajäsenen Syd Barrettin kirjoittama Lucifer Sam vuodelta 1967 sekä yleisön paljon toivoma Childhood’s End, joka löytyy vähemmän tunnetulta albumilta Obscured By Clouds (1972).
Pink Floydinsa hyvin tunteva ja yksityiskohtiin huolella paneutuva UK Pink Floyd Experience herättää Pink Floydin live-esitysten taian henkiin. Hyviä arvioita kerännyt tribuuttiyhtye on tunnettu sekä musiikillisesta tarkkuudestaan että upeasta valoshow’staan.
UK Pink Floyd Experience koostuu kokeneista muusikoista. Bassoa ja akustista kitaraa soittaa UK Experience perustaja ja koko show:n tuottanut David Power. Show:n musiikillinen johtaja Rick Benbow soittaa kosketinsoittimia. Paul Andrews ja Mike Bollard soittavat sekä sähkökitaraa että akustista kitaraa ja laulavat. Lisäksi Mike Bollard soittaa myös koskettimia. Rumpuja soittaa Francesco Borrelli. Emma Street laulaa ja soittaa lyömäsoittimia, Jo Paterson-Neild laulaa sekä soittaa saksofonia ja lyömäsoittimia. Pink Floydin konserttitunnelman henkiin herättämisen viimeistelevät valosuunnittelija Stu Hunt ja äänisuunnittelija Dave Woodfield.
www.ukpinkfloydexperience.com
Kesto noin 2h, ei väliaikaa
Järjestäjä: Gramopop Oy
Liput:
TAMMI ALE -lippukampanja – kaikki liput 35 €
Voimassa 9.-15.1. välisen ajan.
Permanto rivit 1-11 79,90 €
Permanto rivit 12-21 69,90 €
Parvi 59,90 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: KAMARIMUSIIKKISARJA - OKTETTO
2026-01-22 18:00
Kamarimusiikkisali, Mikaeli
Eugène Ysaÿe: Viulusonaatti e-molli op. 27 nro 4
Johann Sterkel: Trio A-duuri op. 6 nro 186/3
Felix Mendelssohn: Oktetto Es-duuri op. 20
Viime keväänä suuren suosion saavuttanut Kamarimusiikkisarja tekee paluun. Kamarimusiikkisarjassa kaupunginorkesterin muusikot esittävät vaihtelevilla kokoonpanoilla kamarimusiikkiteoksia. Mikaelin Kamarimusiikkisali on erinomainen areena pienempien kokoonpanojen teosten esittämiselle loistavan akustiikkansa ja intiimin tunnelmansa myötä.
Kamarimusiikkisarjan avauksena kuullaan legendaarisen belgialaisen viuluvirtuoosin ja säveltäjän Eugène Ysaÿen taiturillinen sooloviulusonaatti nro 4. Viulun kuninkaaksikin tituleeratun Ysaÿen kuusi sooloviulusonaattia kuuluvat tänäkin päivänä viulistien vakiorepertuaariin.
1700- ja 1800-lukujen taitteessa vaikuttanut saksalainen säveltäjä ja pianisti Johann Franz Xaver Sterkel on kenties suotta jäänyt kuulujen aikalaistensa pimentoon. Sterkelin sävellystuotanto on laaja sisältäen mm. oopperan ja 24 sinfoniaa. Pianistina Sterkel teki jopa vaikutuksen itseensä Beethoveniin. Tässä konsertissa kuullaan Sterkelin viehättävä jousitrio A-duurissa.
Ilta päätetään yhdellä kamarimusiikkikirjallisuuden kulmakivistä. Felix Mendelssohnin vain 16-vuotiaana säveltämä Oktetto on todellinen mestariteos ja kontrapunktin kirjoittamisen taidonnäyte. Mendelssohn oli säveltänyt jo aiemmin 12 jousisinfoniaa, mutta oktetollaan hän teki lopullisen läpimurtonsa säveltäjänä ja ansaitsi maineensa todellisena lapsinerona.
Konsertissa ei ole väliaikaa.
LIPUT:
S-ETUKORTILLA: 21 € / 19 € / 8 €
(23 € / 21 € / 10 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

THE MUSIC OF ENNIO MORRICONE
2026-01-27 19:00
The Music of Ennio Morricone palaa Suomeen – ennätyksellinen 14 kaupungin konserttikiertue Ympäri maailmaa kiertänyt italialainen Le Muse -orkesteri saapuu jälleen alkuvuodesta Suomeen The Music of Ennio Morricone -konserttinsa kanssa. Rakastetut elokuvamusiikin mestariteokset kuullaan nyt ennätyksellisesti peräti 14 kaupungissa. Edellisen kerran Andrea Albertinin johtama orkesteri esiintyi Suomessa tämän vuoden alussa – tuolloin liput myytiin lähes kaikkialla loppuun ja kiertueelle järjestettiin kuusi lisäkonserttia. Ensi vuoden konserttien liput tulevat myyntiin tänään.
Suomessa päästään jälleen nauttimaan maailman tunnetuimman elokuvamusiikin säveltäjän, Ennio Morriconen, musiikista kun italialainen Le Muse -orkesteri tuo alkuvuodesta 2026 The Music of Ennio Moricone-konserttinsa Jyväskylään, Poriin, Turkuun, Hyvinkäälle, Lahteen, Nivalaan, Kuopioon, Joensuuhun, Ouluun, Mikkeliin, Kouvolaan, Lappeenrantaan, Tampereelle ja Helsinkiin.
Konserteissa kuullaan Ennio Morriconen tunnetuimpia kappaleita aina 1960-luvulta nykypäivään. Tuoreimpana mukana on Morriconen Quentin Tarantinon The Hateful Eight -elokuvaan säveltämä musiikki, josta Morricone palkittiin Oscarilla vuonna 2016. Konserttielämystä tukee jokaisen kappaleen aikana näytettävät valokuvat ja pätkät elokuvista sekä kapellimestari Andrea Albertinin kertomat anekdootit ja tarinat.
Le Muse on Albertinin perustama instrumentaaliorkesteri, joka koostuu Pohjois-Italian musiikkiakatemiassa opiskelleista lahjakkaista muusikoista. Ympäri maailmaa esiintyneen orkesterin klassisesti koulutetut soittajat tavoittavat hienosti Morriconen musiikin syvimmät sävyt. Suomen konserteissa vierailevana solistina kuullaan ruotsalaissyntyistä italialaissopraano Susanna Rigaccia, joka lauloi soolo-osuuksia Morriconen konserteissa ja kiertueilla lähes kahdenkymmenen vuoden ajan.
Italialaista Ennio Morriconea pidetään yhtenä elokuvahistorian tunnetuimmista ja vaikutusvaltaisimmista säveltäjistä. Hänen ainutlaatuisen monipuolinen, pitkä ja laadukas säveltäjäuransa ulottui italowesterneistä isoihin Hollywood-tuotantoihin ja sisälsi myös muuta kuin elokuvamusiikkia.
1960-luvulla uransa aloittaneen säveltäjämestarin elokuvamusiikkia kuullaan mm. Sergio Leonen Dollaritrilogissa (Kourallinen dollareita, Vain muutaman dollarin tähden ja Hyvät, pahat ja rumat) ja Once Upon a Time -trilogiassa (Huuliharppukostaja, Maahan, senkin hölmö! ja Suuri gangsterisota), Giuseppe Tornatoren Cinema Paradisossa, John Boormanin Manaaja II:ssa, John Carpenterin The Thing -elokuvassa ja Quentin Tarantinon The Hateful Eight -elokuvassa.
Vuonna 2007 Ennio Morricone sai elämäntyö-Oscarin ja vuonna 2016 hänet palkittiin Oscarilla Tarantinon The Hateful Eight -elokuvaan säveltämästään musiikista. Lisäksi Morricone on palkittu mm. kolmella Grammyllä, kolmella Golden Globella, kuudella Baftalla, kahdella European Film Awardilla sekä Venetsian elokuvajuhlien Kultainen leijona -elämäntyöpalkinnolla. Morricone kuoli 91-vuotiaana vuonna 2020.
Konsertit ovat ikärajattomia.
Kesto noin 2h, sisältää 20-30min väliajan
The Music Of Ennio Morriocone – By Ensemble Le Muse: https://youtu.be/oYh1RmLUmLI
Liput:
TAMMI ALE -lippukampanja – kaikki liput 35 €
Voimassa 9.-27.1. välisen ajan.
Permanto rivit 1-11, 79,90 €
Permanto loput rivit 69,90 €
Parvi 59,90 €
+ tilausmaksut (alk. 1,50 € + 0,65 % tilauksesta www.lippu.fi)
Kiertueen järjestää: Gramopop Oy

Ti-Ti Nalle konsertti: Lumiukon salaisuus
2026-01-30 18:00
Ti-Ti Nalle Konsertti, Lumiukon salaisuus
Alkavan talven kylmät tuulet ovat lennelleet Hirsimetsään. Korkeat, vanhat kuuset taipuvat ulvovan tuulen sylissä puolelta toiselle. Hirsimetsän eläimet ovatkin alkaneet jo suojautua tulevan talven ja narskuvien pakkasten tuloon tekemällä omista pesistään ja koloistaan talven kestäviä, lämpimiä koteja. Nalleperheen pienimmät nallet Ti-Ti Nalle, Tau Nalle, Trioli ja pikkuinen Ti-Ri Vauvakin odottavat lunta jo niin kovasti, että pulkat ja sukset ovat nojailleet talon seinällä monta viikkoa. ”Missä se talvi oikein viipyy!”, ihmettelee Ti-Ri Vauvakin aamuisin pikkukuono keittiön ikkunassa kiinni. Mikä tuolla metsässä oikein vilahti? Onko se iso, valkoinen jänis vai kuka siellä kurkkii Nalletalon pihamaalle hiukan aran oloisena?
Lähde mukaan riemastuttavalle musiikkiseikkailulle Nalleperheen ja Riitan kanssa, missä nallet tapaavat eriskummallisen olennon Hirsimetsässä. Nallet saavat ihan uuden ystävän!
Koko perheen uusi Ti-Ti Nalle -konsertti, missä kaikki saavat olla mukana Riitan ja nallejen kanssa!
Konsertin lopussa meet&greet!
Konsertin kesto noin 1 tunti.
Konsertissa myös Ti-Ti Nalle tuotemyynti.
Alle 1-vuotiaat veloituksetta vanhemman sylissä.
Kahvio ei ole auki
Narikka ilmainen
Liput:
Peruslippu 24,60 €
Perhelippu 4 hlö 90,40 €, yhden lipun hinta 22,60 €
(sis. 4 lippua, vähintään 1 oltava aikuinen)
+ tilausmaksut (alk. 1,50 € + 0,65 % tilauksesta www.lippu.fi)
Alle 1v sylissä ilmaiseksi.
Tuotanto: Ti-Ti Tuotanto Oy 2025
Käsikirjoitus ja ohjaus : Riitta Korpela

Drink Floyd plays Pink Floyd
2026-01-31 19:00
Drink Floyd on Pink Floyd -tribuuttibändi, joka esittää Dark Side of the Moon, Wish You Were Here ja The Wall -albumeiden parhaita biisejä. Bändi soittaa originaaleja kunnioittaen, mutta ei pelkää jammailua tai pieniä arri-muutoksia setissään. Drink Floyd koostuu kovista musiikkiammattilaisista.
Kokoonpano:
Bryn Jones (laulu, kitara)
Ben Granfelt (kitara, laulu)
Jukka Jylli (basso, laulu)
Altti Uhlenius (koskettimet, akustinen kitara, laulu)
Niklas Lindholm (rummut, laulu)
HUOM! Esityksen kesto muuttunut, kesto n. 75-90min, ei väliaikaa
Liput 34,90 €
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Dex Viihde Oy

Mikkelin kaupunginorkesteri: KAIKUJA POHJOISESTA
2026-02-05 18:00
Erkki Lasonpalo, kapellimestari
Maaria Pulakka, harppu
Maurice Ravel: Pavane Pour Une Infante Défunte (arr. Jeff Manookian)
Kalevi Aho: Mearra
Jean Sibelius: Suite Caractéristique op. 100
Kurt Atterberg: Sinfonia jousille op. 53
Helmikuun aluksi päästään nauttimaan harpun kauniista soinnista, kun solistiksi saapuu harpputaiteilija Maaria Pulakka. Kalevi Aho on nykysäveltäjistämme kansainvälisesti menestyneimpiä ja hänen teoksiaan on kuultu myös Mikkelin kaupunginorkesterin kantaesittämänä ja levyttämänä. Mearra syntyi Norjan Lapissa, saamelaistaiteilija Nils Aslak Valkeapään rakennuttamassa Lásságámmissa Yykeänperällä, jossa sävellystyötä inspiroineet näkymät aukeavat Jäämerelle ja jäätiköiden kuorruttamille vuorille. Mearran kolme osaa Maa, Tuli ja Meri (Mearra) vihjaavat osien luonteeseen luomatta niinkään ohjelmallista tarinaa.
Alkuun kapellimestarimme Erkki Lasonpalo on valinnut Maurice Ravelin herkän Pavane kuolleelle prinsessalle. Ravel tulkitsee teoksessa, miten Diego Velázquez’n maalauksessa esiintyvä pieni prinsessa olisi saattanut pavanen tanssia. Alun perin pianolle sävelletystä suosikkiteoksesta kuullaan nyt jousiorkesterisovitus.
Sibeliuksen Suite Caractéristique harpulle ja jousiorkesterille on kolmiosainen sarja vuodelta 1922. Kevein valssirytmein sävykkäästi keinahteleva miniatyyrisarja on Sibeliusta viihteellisimmillään.
Kurt Atterbergin Sinfonia jousille on todellinen jousiorkesterimusiikin ystävän herkkupala. Teosta on rinnastettu muihin suuriin jousiorkesteriteoksiin, kuten Pjotr Tsaikovskin tai Dag Wirénin serenadeihin. Jotkut kirjoittajat kuulevat teoksessa myös Sibeliuksen vaikutuksen. Olipa säveltäjän innoituksena ollut mikä hyvänsä, tämä sinfonia yltää kauniiseen romanttiseen paatokseen, tekee sen hienostuneen tyylikkäästi, ja on ansainnut paikkansa jousiorkesterikirjallisuuden merkkiteosten joukossa.
TAITEILIJAVARTTI klo 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Roope Salminen & Ernest Lawson komediashow
2026-02-07 19:00
Roope Salminen ja Ernest Lawson komediashow la 15.3.2025 Mikkelissä siirtyy uuteen ajankohtaan sairastapauksen vuoksi. Tapahtuman uusi ajankohta on la 7.2.2026 klo 19. Jo ostetut liput käyvät sellaisenaan uuteen ajankohtaan tai ne voi palauttaa 14.4.2025 mennessä: https://web.lippu.fi/palautus
Mikäli toimitustavaksi on valittu Lippu.Pass, tulee palautukset hakea sovelluksen kautta.
————————————————————————
Komediashow, josta Roope Salminen ja Ernest Lawson alun perin bongattiin Putoukseen lähtee vihdoinkin taas tien päälle!
Putous-voittaja Ernest Lawson ja Kultaisella Venlalla palkittu Roope Salminen nousevat yhdessä muusikkonsa, kolminkertaisen improkomedian Suomen mestarin Olli Äkrään kanssa lavalle ja aloittavat komediallisen taikatemppunsa – sketsejä, stand-upia, yllättäviä hahmoja ja upeita biisejä hiphopista gospeliin yhdistelevä show saa haukkomaan henkeä ja ulvomaan naurusta.
Roope ja Erkku ovat kymmenen vuoden ajan naurattaneet komediakonseptillaan kymmeniätuhansia ihmisiä ympäri Suomen ja molemmat ovat innoissaan siitä, että pääsevät jälleen yhdistämään voimansa uudella kiertueella.
Kesto noin 2 tuntia, sisältää väliajan 20 min
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: SAIMAA SINFONIETTA – ROMANTTISIA KUOHUJA
2026-02-13 18:00
Charles Olivieri-Munroe, kapellimestari
Otto Antikainen, viulu
Robert Schumann: Genoveva-alkusoitto
Einar Englund: Viulukonsertto
Johannes Brahms: Sinfonia nro 1
Robert Schumannin Genoveva on säveltäjän ainoa ooppera. Oopperan alkusoitto on epätyypillisesti sävelletty ennen oopperan valmistumista ja sitä myös esitettiin konserteissa jo ennen oopperan ensi-iltaa. Epätyypillistä on myös se, että alkusoitto ei sisällä suoria viittauksia oopperan muuhun musiikkiin, vaan luo tunnelman oopperaan.
Einar Englundin sanotaan luoneen Suomeen sodan kokeneiden nuorten säveltäjien äänen. Englund koki sodan kauhut itse rintamalla ja onkin sanottu, että kaikki hänen sävellyksensä sisältävät jotain tästä kokemuksesta. Säveltäjän linjakkaimpiin ja lyyrisimpiin teoksiin kuuluvan viulukonserton meille saapuu tulkitsemaan Otto Antikainen. Tämä yksi maamme nuorista viulistilahjakkuuksista ylsi ainoana suomalaisena finaaliin vuoden 2025 Jean Sibelius -viulukilpailussa. Kilpailumenestyksen lisäksi hän on esiintynyt solistina monien eri orkesterien kanssa – myös Mikkelissä.
Maltalla syntynyt ja Kanadassa kasvanut kapellimestari Charles Olivieri-Munroe päättää ohjelman Johannes Brahmsin ensimmäisellä sinfonialla. Brahms kuuli vuonna 1854 ensimmäisen kerran Beethovenin 9. sinfonian ja päätti tämän jälkeen laatia oman sinfoniansa. Brahms työsti ensimmäistä sinfoniaansa pitkään, ja lopullisen muotonsa se sai vasta vuonna 1876. Siitä lähtien sinfonia on kuulunut sinfoniakirjallisuuden ydinteoksiin.
TAITEILIJAVARTTI 13.2. klo 17.30 Mikaelin lämpiössä
LIPUT: (Mikaelin konsertti)
S-Etukortilla: 29 € / 26 € / 11 €
(32 € / 29 € / 13 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Eppu Normaali: Kaikki häipyy, on vain nyt - akustinen konserttisalikiertue / loppuunmyyty
2026-02-19 19:00
Eppu Normaali on yksi maamme kaikkien aikojen merkittävimmistä rock-yhtyeistä. Menestystä on tullut monella mittarilla ja se on vallannut pysyvän tontin suomalaisten sydämissä maanläheisellä olemuksellaan ja lukemattomilla hiteillään.
1976 perustettu yhtye viettää ensi vuonna 50-vuotisjuhlaansa ja on samalla päättänyt lopettaa esiintymiset. Jäähyväiset jätetään monenlaisilla estradeilla ja ensimmäisenä haikea näkemiin lausutaan akustisella konserttisalikiertueella, jossa on myös mukana viime vuosina vakiintunut lisä, pianovirtuoosi Iiro Rantala.
Alkuvuoden osuus ”Kaikki häipyy on vain nyt”- keikoista on viimeinen mahdollisuus nähdä ja kuulla Eppu Normaali akustisena konserttisaleissa.
HUOM, kesto tarkentunut: noin 3h, sisältää väliajan
Ikäraja: sallittu
Liput:
Permanto
Rivit 1-9, 64,90 €
Rivit 10-21, 59,90 €
Parvi 54,90 €
+ tilausmaksut (alk. 1,50 € + 0,65 % tilauksesta www.lippu.fi)

Rakuunasoittokunta - Haavekuvia ja klassikoita
2026-02-20 18:00
Rakuunasoittokunta, solistinaan karismaattinen Mikael Konttinen, vie kuulijansa musiikin kultaiselle aikakaudelle! Aikaan, jolloin suuren orkesterin sävelet soljuivat lämpiminä ja laulajien pehmeät äänet tulkitsivat haaveellisia sanoituksia. Tämän tyylin tunnetuimpia edustajia olivat Bing Crosby ja Nat King Cole sekä suurimpana kaikista vanha sinisilmä Frank Sinatra.
Tämä on ilta, jossa menneen ajan klassikkosävelmät ja syvän tunteen sävyttämä orkesterimusiikki yhdistyvät. Konsertilla juhlistetaan aluetoimistojen vuosipäivää.
Älä jää paitsi tästä unohtumattomasta musiikkielämyksestä!
Konsertin kesto noin 2h, sisältää väliajan
Liput 20,00 €
+ tilausmaksut (alk. 1,50 € + 0,65 % tilauksesta www.lippu.fi)

Coitus Int 50 Revival
2026-02-21 19:00
Vuonna 2023 tuli kuluneeksi tasan 50 vuotta legendaarisen Coitus Int -yhtyeen debyyttialbumin julkaisusta. Merkkivuotta juhlistaakseen yhtyeen perustajajäsenet Mikko Alatalo ja Pena Penninkilampi tekivät yhdessä tamperelaisen Hauli Bros -yhtyeen kanssa pitkälti loppuunmyydyn juhlakiertueen nimellä Coitus Int 50 Revival. Suuren suosion saavuttanut ryhmä jatkaa keikkailua satunnaisesti ja esittää ikonisia kappaleita alkuperäisen yhtyeen kahdelta albumilta.
Coitus-keikat ovat harvinainen mahdollisuus kuulla useat manserokin varhaisklassikot, kuten Heinolassa Jyrää, Hengitä sisko, Hän hymyilee kuin lapsi, Juankoski Here I Come, Elämässä pitää olla runkkua sekä Per Vers, runoilija livenä alkuperäisjäsenten esittäminä.
Coitus Int 50 Revival on versioinut alkuperäisen yhtyeen kappaleita myös vuonna 2023 julkaistulle albumilleen. Ensimmäisen kiertuesyksyn esiintyminen Tampereen Yo-talolla taas on nähtävissä Manserokin juurilla -keikkataltiointina Yle Areenassa: https://areena.yle.fi/1-72250583
Kokoonpano keikoilla:
Mikko Alatalo – laulu, huuliharppu, kazoo
Pena Penninkilampi – laulu
Juri Lindeman – laulu
Kalle Alatalo – kitarat, laulu
Ari ”Selkä” Pulkkinen – basso, laulu
Harri ”Oinari” Vainionpää – rummut
Tero Kaario – koskettimet
Liput 34,90 €
+ tilausmaksut (alk. 1,50 € + 0,65 % tilauksesta www.lippu.fi)

PATE MUSTAJÄRVI & ISKUPARTIO X / peruttu
2026-02-26 19:00
Tapahtuma valitettavasti peruuntuu. Liput tulee palauttaa osoitteessa https://web.lippu.fi/palautus/, 30.11.2025 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.
—————————-
Pate Mustajärvi täyttää kesällä 2026 pyöreät 70 vuotta ja juhlistaa samalla 50 vuotta kestänyttä uraansa suomirokin eturintamassa. Osana juhlavuoden ohjelmaa mies heittää rokkikeikkoja muutamalla valikoiduilla klubilla. Mustajärven vuosikymmenten varrella julkaistuun tuotantoon pohjautuva klubisetti on musiikilliselta anniltaan vahvasti rokkipainotteinen. Menosta ja meiningistä vastaa Patea klubeilla komppaava kokoonpano: Matti Mikkonen (kitara), Santeri Kotamäki (kitara), Milla Heinonen (basso) ja Aleksi Ylimäki (rummut).
Pate Mustajärvi tunnetaan menestyksekkään soolouransa ohella Popeda-yhtyeen perustajajäsenenä ja monipuolisena esiintyjänä.
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

Steve 'n' Seagulls
2026-02-27 19:00
The Dark Side Of The Moo Tour
Suomalainen bluegrass / pop rock -yhtye Steve ’n’ Seagulls julkaisee viidennen studioalbuminsa The Dark Side Of The Moo 3. lokakuuta Playgroundin kautta.
Viisi vuotta työn alla olleella The Dark Side Of The Moo -albumilla ”bluegrass” jalostuu ”newgrassin” kanssa. Musiikilliset vaikutteet koostuvat ennalta arvaamattomista ja odottamattomista yhtälöistä, jotka kuitenkin lyövät kättä päälle kuin vanhat kalakaverit konsanaan. Levyllä kuullaan niin yhtyeen omia pop rock -vaikutteisia kappaleita kuin yhtyeen tulkintoja klassikoiksi muodostuneista rock- ja metallikappaleista vuosikymmenten varrelta. Albumin on tuottanut Timo Kämäräinen.
Levyn singlenä toimii yhtyeen itse säveltämä People Just Need To Love You, joka vie yhtyeen soundia reippaasti pop-rockimpaan suuntaan.
Vuonna 2010 perustettu Steve ’n’ Seagulls sai alkunsa ideasta suodattaa metallia, folkkia ja rockia bluegrassahtavan filtterin läpi. Sittemmin noin 346 miljoonaa Youtube-katselua kerännyt yhtye on saavuttanut ainutlaatuisen aseman yhtyeenä, jossa amerikkalainen soundi yhdistyy suomalaisuuden kanssa niin covereiden kuin oman repertuaarin siivittämänä. Vuonna 2014 julkaistu Thunderstruck-video muutti yhtyeen uran hetkessä sensaatiomaiseksi, jonka jälkeen he ovat on äänittäneet peräti viisi studioalbumia ja kiertäneet ahkerasti Euroopassa ja Pohjois-Amerikassa niin headliner-keikoilla kuin festivaaleillakin yli 30 maassa.
Steve ’n’ Seagulls on Suomen historian ensimmäinen ja toistaiseksi ainoa yhtye, joka on noussut yhdysvaltojen Billboard Bluegrass -listan kärkeen.
Keikan kesto noin 2h, sisältää väliajan
Liput 39,10 €
+ tilausmaksut (alk. 1,50 € + 0,65 % tilauksesta www.lippu.fi)

Arja Saijonmaa - Laulu vapaudelle -kiertue
2026-03-04 19:00
ARJA SAIJONMAA LÄHTEE KEVÄÄLLÄ LAULU VAPAUDELLE -KONSERTTIKIERTUEELLE YMPÄRI SUOMEN!
Aikamme rakastetuimpiin laulajiin kuuluva Arja Saijonmaa lähtee keväällä 2026 Laulu vapaudelle -konserttikiertueelle, jossa tulisieluinen taiteilija avaa ihmeellisen elämäntarinansa yleisölle rakkaimpien laulujensa ja tarinoiden kautta. Kiertue käynnistyy Mikkelin Mikaelista keskiviikkona 4. maaliskuuta.
Ainutlaatuinen ja henkilökohtainen kiertue on nimetty Saijonmaan lokakuussa ilmestyneen omaelämäkerran mukaan ja kyseessä on hänen ensimmäinen laaja kiertueensa Suomessa pitkään aikaan. Väliajallisten konserttien jälkeen järjestetään kirjailijatapaaminen, jossa Saijonmaa signeeraa kirjoja ja albumejaan.
“Elämäni laulut ovat tulleet luokseni mystisillä tavoilla, aivan kuin ne olisivat etsineet minua maailmalta. Laulu vapaudelle -kiertueella haluan jakaa nämä maagiset tarinat yleisön kanssa. On ihanaa vihdoin päästä tekemään pitkä kiertue läpi rakkaan synnyinmaani!” -Arja Saijonmaa
Saijonmaa on yksi Pohjoismaiden kautta aikain ikonisimpia laulajia ja oman tiensä kulkijoita. Saijonmaan 50-vuotinen ura pitää sisällään merkittäviä hetkiä: Saijonmaa on laulanut Mihail Gorbatshovin kanssa, seikkaillut Keski-Amerikan viidakoissa, vieraillut Jasser Arafatin aavikkobunkkerissa ja noussut laulajatähdeksi niin Suomessa, Ruotsissa kuin Norjassa. Hänen elämäänsä taiteilijana on leimannut menestys, mutta hän on kokenut myös kovia takaiskuja niin urallaan kuin henkilökohtaisessa elämässään. Tästä kaikesta hän kertoo koskettavasti ja viihdyttävästi, usein pieni pilke silmäkulmassa. Laulu vapaudelle on unohtumaton tarina lahjakkaasta taiteilijasta, joka on elänyt häkellyttävän rikkaan elämän.
Arja Saijonmaa aloitti laulajan ja näyttelijän uransa 1960-luvun Ylioppilasteatterissa ja tuli suuren yleisön tietosuuteen Mikis Theodorakisin laulujen tulkitsijana. Saijonmaan tunnetuimpiin kappaleisiin lukeutuvat mm. Ystävän laulu, Högt över havet ja Miten voin kyllin kiittää. Hänet on nähty viime vuosina mm. Elämäni biisi -ohjelman tähtilaulajana sekä ruotsalaisessa Så Mycket Bättre -ohjelmassa.
Hän on kerännyt mainetta myös muualla maailmassa, ja Ruotsin kuningaspari palkitsi hänet arvostetulla Litteris et Artibus -ansiomerkillä keväällä 2025. Saijonmaa on ollut uransa alusta lähtien aktiivinen ihmisoikeuksien puolestapuhuja, ja hän on toiminut YK:n hyvän tahdon lähettiläänä.
Konsertin kesto noin 2,5h, sis. väliajan
Liput 44,99 €
+ tilausmaksut (alk. 1,50 € + 0,65 % tilauksesta www.lippu.fi)
Liput tulevat myyntiin perjantaina 19.12. klo 9:00

Mikkelin kaupunginorkesteri: KAMARIMUSIIKKISARJA – ILTA KVARTETTOJEN PARISSA
2026-03-05 18:00
Kamarimusiikkisali, Mikaeli
Elias Nyman, viulu
Lauri Kotila, viulu
Sari Nevanko, alttoviulu
Sakari Kivinen, sello
Maurice Ravel: Jousikvartetto F-duuri
Ludwig van Beethoven: Jousikvartetto nro 4 c-molli
Kamarimusiikkisarja tarjoilee meille tällä kertaa kaksi jousikvartettoa kaupunginorkesterin muusikoiden esittämänä. Ranskalaisen Maurice Ravelin jousikvartetto F-duuri on valmistunut vuonna 1903 säveltäjän ollessa 28-vuotias. Ravelia pidetään monesti impressionistina, vaikkei hän luonnehdintaa itse allekirjoittanutkaan. Maanmieheltään Claude Debussylta vaikutteita saanut F-duuri-kvartetto sai aikanaan ristiriitaisen vastaanoton kriitikoilta, mutta vuosien saatossa teoksesta on tullut yksi rakastetuimmista jousikvartettohelmistä.
Vuonna 1801 julkaistiin kuusi Beethovenin jousikvartettoa sisältänyt kokoelma op. 18, josta tässä konsertissa kuullaan nro 4 c-molli. Kvartetot olivat prinssi Joseph Franz Maximilian Lockowitzin tilaus. Kvartetoissaan Beethoven nostaa uudelle tasolle Haydn’n ja Mozartin kehittelemän klassisen jousikvarteton. Beethovenin op. 18 jousikvartetoista ei ole säilynyt käsikirjoituksia eikä luonnoksia ja onkin arveltu, että nro 4 olisi todellisuudessa viimeisin kuuden jousikvarteton sarjasta.
Konsertissa ei ole väliaikaa
LIPUT:
S-ETUKORTILLA: 21 € / 19 € / 8 €
(23 € / 21 € / 10 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Jonna Tervomaa
2026-03-07 19:00
VAIN ELÄMÄÄ -OHJELMASSA HURMAAVA JONNA TERVOMAA KATTAVALLE KONSERTTISALIKIERTUEELLE
Parhaillaan tuoreimmalla Vain elämää -kaudella hurmaava vuosikymmenien uran tehnyt Jonna Tervomaa lähtee keväällä 2026 kattavalle omalle konserttisalikiertueelle. Kyseessä on Tervomaan ensimmäinen oma konserttisalikiertue koskaan. Kiertue alkaa helmikuussa Espoon Tapiolasalista, ja päättyy huhtikuussa Lahden Sibeliustalolle. Liput konserttisalikiertueelle ovat myynnissä nyt.
– Olen aina nauttinut asemastani monipuolisena artistina ja lähden isolla sydämellä ja kaikella osaamisellani konserttisaleihin. Haluan ottaa näistä upeista tiloista kaiken irti ja nauttia yleisön kanssa musiikissani. Nähdään siis keväällä konserteissa!, Jonna Tervomaa fiilistelee.
Legendaarisen Jonna Tervomaan musiikissa yhdistyvät energisyys ja herkkyys ainutlaatuisella tavalla. Pitkän ja monipuolisen uran tehnyt Jonna Tervomaa on julkaissut urallaan 11 albumia ja voittanut yhteensä seitsemän Emma-palkintoa. Vuonna 2007 Tervomaa sai Teosto-palkinnon Parempi loppu -levyn sanoituksista ja sävellyksistä. Hänen viimeisin albuminsa SUPERAURINKO julkaistiin vuonna 2024.
Jonna Tervomaan keikoilla yhdistyvät herkkyys, voima ja energia. Mittava biisikatalogi ja radiosoitosta tutut laulut, kuten Rakkauden haudalla, Minä toivon, Yhtä en saa ja Suljettu sydän kestävät todistetusti aikaa ja elävät uutta elämää uusimpien SUPERAURINKO-albumin kappaleiden rinnalla.
Konsertin kesto noin 2h, sisältää väliajan
Liput 36,00 €
+ tilausmaksut (alk. 1,50 € + 0,65 % tilauksesta www.lippu.fi)

Marion Rung - Elämälle kiitos! 80-v. juhlakiertue
2026-03-08 16:00 - 17:00
Elämälle Kiitos!
Marion Rung 80v Juhlakiertue
”Olette sydämellisesti tervetulleita juhlistamaan 80-vuotisjuhlavuottani, ja samalla sitä elämäniloista pikkutyttöä, jonka olen saanut säilyttää sisälläni kaikki nämä vuodet. Haluan myös sydämestäni kiittää teitä kaikkia mukanaolosta 65 vuotta kestäneellä taiteilijaurallani.
Tämä Elämälle Kiitos! -konserttikiertue on ehkä kaikkein eniten “minun näköiseni”. Yhdessä ystäväni Eeva Malinin kanssa olemme suunnitelleet siitä lämpimän, koskettavan ja elämänmakuisen kokonaisuuden, joka kuljettaa kuulijansa halki vuosikymmenten ja tarinoiden. Eeva toimii myös illan juontajana, ja hänen kanssaan käymme läpi elämäni kohokohtia, ja pysähdymme myös herkkien ja kipeiden hetkien äärelle. Ilta tuo tullessaan elämäni hetket, jotka ovat muovanneet minua ja kuljettaneet tähän hetkeen, jonka saamme nyt yhdessä elää, juhlia ja jakaa.
Minua säestää akustinen orkesteri kapellimestari Mirka Dojanin johdolla. Akustinen sointi tuo musiikkiin lämpöä ja aitoutta; Juuri niitä sävyjä, joilla haluan tämän kiertueen kautta kertoa elämästäni ja kiittää siitä.
Toivotan sinut sydämellisesti tervetulleeksi mukaan Elämälle Kiitos! -konserttiin musiikin ja jutustelun pariin.”
Konsertin kesto noin kaksi tuntia sisältäen 30min väliajan
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: VALOT JA VARJOT
2026-03-12 18:00
Juha Kangas, kapellimestari
Alexis Roman, huilu
Stefania Saglietti, harppu
Leó Weiner: Divertimento nro 1 op. 20
Wolfgang Amadeus Mozart: Konsertto huilulle ja harpulle C-duuri K. 299
Pēteris Vasks: Epifania
Joseph Haydn: Sinfonia nro 44 ”Surusinfonia”
Mikkelin kaupunginorkesterin päävierailija kapellimestari Juha Kangas tuo Mikaeliin ohjelman, jossa kuullaan sävyjä elämän valoisista ja varjoisista puolista. Solistikaksikkona debyyttinsä Mikkelissä tekevät Kansallisoopperan orkesterissa soittavat Stefania Saglietti ja Alexis Roman. He esittävät Mozartin konserton huilulle ja harpulle, jossa sekä orkesteri että solistit pääsevät panemaan parastaan.
Unkarilaisen Leó Weinerin Divertimento johdattelee tunnelmaan ennen Mozartia ja konsertin ensimmäinen puolisko edustaakin ohjelman valoisaa puolta. Jälkimmäisen puoliskon aloittaa Pēteris Vasksin teos Epifania, joka on omistettu hänen ystävälleen Juha Kankaalle. Lyhyt rauhallinen teos johdattaa meidät kohti konsertin päättävää Surusinfoniaa.
Joseph Haydn sävelsi yli sata sinfoniaa, joista tässä konsertissa kuullaan numero 44 vuodelta 1772. Surusinfonia ”Trauer” kuuluu Haydn’n Sturm und Drang -kauden töihin ja pitää sisällään tyylisuuntaan kuuluvan dramaattisuuden ja tunteiden kiihkon. Toisen hitaan osan Haydnin kerrotaan pyytäneen esitettäväksi hänen omissa hautajaisissaan – kertoo omaa kieltään säveltäjän osalle antamasta merkityksestä.
TAITEILIJAVARTTI klo 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Club for Five - Suuret suomalaiset
2026-03-15 17:00
Club For Five kotimaisempana kuin koskaan
Tämä konsertti kumoaa lavalle repullisen suomalaisen sydämen kieliä soittavia lauluja eri vuosikymmeniltä. Club For Five pohtii suomalaisuutta omasta näkökulmastaan musiikin ja muistojen kautta. Lauluyhtyeen luotsauksessa matkataan ympäri suomenmaan ja hämmästellään niin kotimaisen musiikin helmiä kuin tulevaisuuden suuruuksia. Konsertti kartoittaa viiden laulajan otannalla, mistä suuret suomalaiset on tehty. Millaista on olla suomalainen.
Vanhaa härmäläistä kansanperinnettä tai hassuja hetken villityksiä – suomalaiset sävelet kuvaavat oikeaa elämää, mutta myös rakentavat identiteettiämme ja heijastelevat katajaisen kansamme luonteenpiirteitä. Yhteiseen kulttuuriseen DNA:hamme on tallentunut kaikenlaista Katri-Helenasta Nightwishiin, Dingosta Kuumaa-yhtyeeseen ja Georg Malmsténista Juha-Tapioon. Club For Five käärii kaiken pakettiin luovalla ja yllätyksellisellä otteellaan. Huumori, suuret tunteet ja loisto yhdistyvät tavalla, joka saa kuulijan tuntemaan, että musiikki kiertää suonissa ja sykkii sydämessä. Ihmisäänellä tuotettu a cappella -musiikki ja ainutlaatuinen suomenkieli ovat kuin luodut toisilleen.
Konsertin kesto noin 2h, sisältää väliajan
Liput 44 €
+ tilausmaksut (alk. 1,50 € + 0,65 % tilauksesta www.lippu.fi)

ISMO ALANKO - KEVYT JA KOHTUUTON KIERTUE
2026-03-18 19:00
ISMO ALANGON KEVYT JA KOHTUUTON KIERTUE
Uutta musiikkia parhaillaan valmisteleva Ismo Alanko konsertoi laajasti halki maan ensi vuonna. Suomalaista sielunmaisemaa musiikillaan jo neljän vuosikymmenen muovanneen artistin Kevyt ja kohtuuton kiertue käynnistyy Lahden Finlandia-klubilta perjantaina 27. helmikuuta. Yhteensä 19 paikkakuntaa kattavan kiertueen lipunmyynti käynnistyy kunkin esiintymispaikan omissa lipunmyyntikanavissa keskiviikkona 19. marraskuuta alkaen.
Luomisvoimainen laulaja-lauluntekijä julkaisi hiljattain maistiaisen ensi vuonna ilmestyvältä uudelta albumiltaan Loppuaikana-singlen muodossa. Kappale on Alangon klassikkoista Kulkurin iltakalja (1980) ja Taitelijaelämää (1995) muodostuvan hedonismitrilogian kolmas osa. Yhdessä pitkäaikaisen yhteistyökumppaninsa Riku Mattilan kanssa työstämä tuleva pitkäsoitto ilmestyy kevättalvella 2026. Albumilla sekä kiertueella mukana musisoi Alangon kanssa jo 13 vuoden ajan kulkenut El Mosquito -yhtye.
Konsertin kesto noin 2,5h, sisältää väliajan 25min
Liput 49,50 €
+ tilausmaksut (alk. 1,50 € + 0,65 % tilauksesta www.lippu.fi)

Kotiseutu Pohjolassa
2026-03-19 19:00
Tapahtuma on siirtynyt, alkuperäinen ajankohta oli pe 28.11.2025 klo 19. Ennen siirtoa ostetut liput käyvät sellaisenaan uudelle päivämäärälle. Jos uusi ajankohta ei sovi, voi lippurahojen palautusta hakea linkistä 31.12.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————————————————————————————————
KOTISEUTU POHJOLASSA
-konsertissa esiintyvät Suomalaiset iskelmän- ja musiikin legendat Kai Hyttinen ja Pasi Kaunisto.
Miehet levyttivät 1960-luvun lopulla ja 1970-luvulla monia ikivihreitä hittejä.
Hyttisen hittejä ovat muun muassa Kurki, Käymään vain, Muistan kesän ja Nosta lippu salkoon.
Kauniston tuotannossa ovat esimerkiksi Koskaan et muuttua saa, Sanat eivät riitä kertomaan, Lakeuden kutsu ja Nelostie.
Tuohon aikaan miehet eivät esiintyneet yhdessä, mutta nyt eläkepäivinä yhteisesiintyminen on tuntunut miesten mielestä luontevalta. Kotiseutu Pohjolassa konsertissa kuullaan Kai Hyttisen ja Pasi Kauniston rakastetumpia levytyksiä.
Konsertin kesto n. 2h sisältäen 30minuutin väliajan.
Peruslippu 32,10 €
Eläkeläinen 29,50 €
+ tilausmaksut (alk. 1,50 € + 0,65 % tilauksesta www.lippu.fi)

A Special Night with Bloodred Hourglass part II featuring Mikkelin Kaupunginorkesteri
2026-03-21 19:00
Bloodred Hourglass ja Mikkelin Kaupunginorkesteri yhdistävät jälleen voimansa!
Mikkelin raskaan musiikin ylpeys Bloodred Hourglass tuo ylistetyn “We Should Be Buried Like This” -albuminsa julkaisukiertueen kotikaupunkiin erityiskeikalle, jossa genrensä kärkipaikoille noussut yhtye esiintyy Mikkelin Kaupunginorkesterin kanssa. Kaksi vuotta sitten toteutettu ensimmäinen yhteiskonsertti sai erinomaisen vastaanoton ja nyt yhteistyö saa jatkoa. Mikaelin Martti Talvela -salissa kuullaan maaliskuussa 2026 yhtyeen musiikkia suuremmiksi sovitettuina kuin koskaan aiemmin.
Ikimuistoisessa keikkaillassa on luvassa uusimman albumin läpisoitto, harvemmin livenä esitettyjä kappaleita sekä hittejä yhtyeen uran varrelta.
Mikaelin ovet aukeaa klo 18.00 ja showtime klo 19.00
Konsertin arvioitu kesto noin 2h, sisältää väliajan
Video kevään 2024 keikasta: https://www.youtube.com/watch?v=w0WEuz9ejPk
Liput 47 €
+ tilausmaksut (alk. 1,50 € + 0,65 % tilauksesta www.lippu.fi)

Markku Aro Greatest Hits - Suurimmat hitit konserttikiertue / peruttu
2026-03-22 19:00
Tapahtuma valitettavasti peruuntuu. Liput tulee palauttaa osoitteessa https://web.lippu.fi/palautus/, 22.4.2026 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.
—————————————————————————–
Markku Aro lähtee uransa toiselle omalle konserttikiertueelle maaliskuussa 2026
Legendojen legenda Markku Aro on koko kansan tuntema, suorastaan ikoninen taiteilija iskelmämusiikin saralla. Aroa kuvaillaan oikeutetusti alansa rautaiseksi ammattilaiseksi ja samalla kiistatta yhdeksi Suomen suosituimmista iskelmätähdistä. Uskomatonta, mutta totta on se, että Markku teki ensimmäisen oman konserttikiertueensa vasta vuonna 2019 – oman 70-vuotissyntymäpäivänsä kunniaksi. Vuonna 2026 on luvassa uran toinen kiertue, joka kantaa nimeä MARKKU ARO – Greatest Hits – Suurimmat hitit.
Vuoteen 1968 osui miehen todellinen läpimurtohitti Käyn uudelleen eiliseen ja sitä on seurannut mittava lista suomalaisen yleisön rakastamia hittejä Hyvännäköinen, Moskiitto, Jestas sentään, Oma kultasein, Anna kaikkien kukkien kukkia, Etsin kunnes löydän sun, Pois sun vien, Kun sä vierelläin sateessa oot ja Loit elämälle pohjaa, Keskiyön aikaan ja Ollaan lähekkäin. Markku tarjoilee levylautasille kerta toisensa jälkeen tunnistettavan ja lämpimän äänensä ja sitä on luvassa myös tulevalla konserttikiertueella.
– “Odotan tulevaa kevättä ja uutta konserttikiertuetta suurella innolla. On mukavaa päästä taas kiertämään konserttisaleja, kohdata ihmisiä ja luoda upeita iltoja”, Aro kuvailee.
Konsertti on ikärajaton
Konsertin kesto noin 2h, sis väliajan
Liput:
Permanto rivit 1-14, 49,90 €
Permanto rivit 15-21 ja parvi 45 €
+ tilausmaksut (alk. 1,50 € + 0,65 % tilauksesta www.lippu.fi)
Järjestäjä Gramofoni Oy

Prime Orchestra - Rock Sympho Show
2026-03-24 19:00
ROCK SYMPHO SHOW IV – 2025/2026
Valmistaudu kokemaan rockin ja sinfonian valtava voima – legendaarisen PRIME Orchestran uusi, huikea spektaakkeli ROCK Sympho Show IV on täällä!
Mitä on luvassa:
Laajan Euroopan-kiertueen myötä kuolemattomat rock-klassikot kuten Metallica, Coldplay, AC/DC, Pink Floyd, Rammstein, Deep Purple, Scorpions, The Cranberries, Depeche Mode, ELO ja monet muut heräävät henkiin täysin uudessa, ainutlaatuisessa muodossa.
Klassikkokappaleet saavat uuden soinnin, kun ne esitetään uniikin sinfonisen crossover-orkesterin tulkintoina. Neljännessä osassa suositusta ROCK Sympho Show -sarjasta kuullaan yleisön rakastamien hittien lisäksi myös runsaasti uusia, legendaarisia rock-sävelmiä – PRIME Orchestran voimallisina versioina.
Koe räjähtävä energia, vaikuttavat solistit ja tiukasti svengaava rock-bändi – kaikki yhdessä upean sinfoniaorkesterin kanssa, karismaattisen kapellimestarin johdolla. Tämä on Rock Sympho Show IV – voimakkaampi ja vaikuttavampi kuin koskaan ennen.
Kuka luo tämän musiikillisen myrskyn?
Kansainvälisesti ylistetty PRIME Orchestra on valloittanut miljoonien sydämet ympäri maailman. Vuodesta 2014 lähtien orkesteri on tuottanut yli 20 erilaista show’ta ja esiintynyt yli 1500 konsertissa eri puolilla Eurooppaa.
Moderni äänitekniikka, uppouttavat LED-näytöt, näyttävät erikoistehosteet ja esiintyjien tyylikäs visuaalinen ilme tekevät PRIME Orchestran konserteista todellisia kokonaistaide-elämyksiä.
Esitysten säihke, huippuluokan ammattitaito ja muusikoiden luova lähestymistapa hurmaavat yleisön – jokainen show on ainutkertainen tapahtuma.
Valmistaudu iltaan, joka tarjoaa musiikillisia yllätyksiä, suuria tunteita ja unohtumattomia hetkiä!
Konsertin kesto 2h 15min, sisältää 20-25min väliajan.
PRIME Orchestra kotisivut: https://prime-orchestra.com/en/
Liput:
Permanto hintaryhmä 1, rivit 1-11, 79 €
Permanto hintaryhmä 2, rivit 12-21, 69 €
Parvi 59 €
+ tilausmaksut (alk. 1,50 € + 0,65 % tilauksesta www.lippu.fi)

The Lord of The Ring & The Hobbit
2026-03-28 16:00 - 17:00
Taru Sormusten Herrasta, Hobitti ja Mahtisormukset – konsertti
Konsertti on omistettu J.R.R. Tolkienin musiikilliselle universumille. Ainutlaatuisen konsertin tunnelmat vievät yleisön kohti Keski-Maata. Legendaarisen Sir Christopher Leen, unohtumattoman Sarumanin, ääntä kuullaan sopusoinnussa Konnun orkesterin, solistien ja kuoron kanssa. Hobittien, haltioiden ja örkkien ihmeellinen maailma herää henkiin luoden vertaansa vailla olevan elämyksen. Tähti alkuperäisestä elokuvasta esittelee konsertin!
Tässä konsertissa pääset kokemaan tunnelmia Mordorin synkistä uhkista Mustien ratsastajien räikeisiin hyökkäyksiin, unohtamatta haltioiden upeita, lyyrisiä melodioita. Jokainen ilmoille nouseva sävel on kutsu kohti Taru sormusten herrasta, Hobitti sekä Mahtisormukset- eeppisiä tarinoita. Konsertti tarjoaa puhtaan ja syvällisen musiikillisen kokemuksen, jossa juhlitaan Tolkienin teoksiin liittyvien sävellysten kerronnallista voimaa. Tervetuloa Keski-Maahan!
Ikäraja: S
Kesto arviolta noin 2h, ei väliaikaa
Konsertin jälkeen meet&greet tuotemyyntipisteellä.
Video: https://www.youtube.com/watch?v=6BxypIYlqV0
Liput, sisältää palvelumaksun:
79€, permanto rivit 1-4
69€, permanto rivit 5-21 ja parvi rivit 1-4
59€, parvi rivit 5-8
49€, parvi rivi 9 ja sivuparvien näkörajoitteiset paikat
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Star Entertainment Europe by Lancelot Productions

The Music of Hans Zimmer & Others
2026-03-28 20:00
Hans Zimmerin ja muiden musiikkia – Elokuvasävelmien juhla
Koe elokuvamusiikin lumoava maailma teoksessa ”Hans Zimmerin ja muiden musiikkia”! Nauti parhaimmista elokuvamusiikkikappaleista elokuvista kuten mm. ”Top Gun”, ”Dune”, ”James Bond”, ”Pirates of the Caribbean”, ”Leijonakuningas”, ”Gladiaattori”, ”Yön ritari”, ”Inception”, ”Interstellar” vaikuttavassa konserttitapahtumassa. Mukana on elokuvamusiikkiorkesteri, kuoro, kuuluisia solisteja ja valoshow. Illan isäntänä toimii erityisvieras suoraan alkuperäisestä elokuvasta!
Ei ole toista säveltäjää, joka olisi vaikuttanut elokuvamaailmaan viimeisen kahden vuosikymmenen aikana yhtä paljon kuin Oscar-, Golden Globe- ja Emmy-palkittu Hans Zimmer. Hänen uskomattomia sävellyksiään ovat mm. ”James Bond”, ”Leijonakuningas”, ”Pirates of the Caribbean”, ”Gladiaattori”, ”Yön ritari”, ”Teräsmies”, ”Inception” ja ”Interstellar”.
Saksassa syntynyt Hans Zimmer nousi kuuluisuuteen ”Sademies” -elokuvan musiikilla ja on siitä lähtien siivittänyt lukuisia Hollywoodin megahittejä saavuttamaan menestystä, mukaan lukien ”Mission Impossible II”, ”Gladiaattori”, ”Pirates of the Caribbean”, ”Interstellar” ja ”Batman”. Hans Zimmer sai yhdennentoista Oscar-ehdokkuutensa vuonna 2018 Christopher Nolanin elokuvan ”Dunkirk” soundtrackista.
Yleisö pääsee kuulemaan mielenkiintoisia taustatarinoita, kuten sen, miten Hans Zimmer välitti anti-apartheid-viestin ”Leijonakuninkaan” laulun sanoituksessa äidinkielellään, kertoen Disney-yhtiölle sen kertovan perhosista. Hans Zimmer ihailee Ennio Morriconen työtä ja nimeää hänet esikuvakseen. Konsertissa kuullankin otteita Morriconen elokuvista ”Hyvät, pahat ja rumat” ja ”Once Upon a Time in the West”.
Konsertissa kuullaan myös Zimmerin säveltämä kappale Aurora-elokuvateatteriampumisen uhreille ja hänen säveltämäänsä musiikkia ilmastonmuutoksen vastustamiseksi.
”Hans Zimmerin ja muiden musiikkia – Elokuvasävelmien juhla” on unohtumaton audiovisuaalinen kokemus!
Ikäraja: S
Kesto n. 2 h 30 min, sisältää väliajan
Konsertin jälkeen meet&greet tuotemyyntipisteellä.
Video: https://www.youtube.com/watch?v=Q9kAPbopXsU
Liput:
79€, permanto rivit 1-4
69€, permanto rivit 5-21 ja parvi rivit 1-4
59€, parvi rivit 5-8
49€, parvi rivi 9 ja sivuparvien näkörajoitteiset paikat 7kpl
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Star Entertainment Europe by Lancelot Productions

Mikkelin kaupunginorkesteri: SINFONIETTA
2026-04-02 18:00
Elisar Riddelin, kapellimestari
Ilmiö Ensemble (Jenny Villanen, huilu; Takuya Takashima, oboe; Nora Niskanen, klarinetti; Mikko-Pekka Svala, fagotti; Ilkka Puputti, käyrätorvi)
Cecilia Damström: Infirmus
Aulis Sallinen: Kamarimusiikkia VII “Cruselliana”
Igor Stravinsky: Concerto in D ”Basle”
Benjamin Britten: Sinfonietta op. 1
Huhtikuun alkajaisiksi saamme vieraiksi kapellimestari Elisar Riddelinin ja puhallinkvintetti Ilmiö Ensemblen. Puhallinkvintetti yhdistettynä Mikkelin omaan jousiorkesteriin saa aikaan kamariorkesterin, joka mahdollistaa mm. Aulis Sallisen kuuluisasta Kamarimusiikki-sarjasta osan VII ”Cruselliana”. Nimi viittaa säveltäjä B. H. Cruselliin, jonka sävellyksistä teos on saanut innoitustaan. Puhallinkvintetin kanssa orkesterimme esittää myös Benjamin Brittenin Sinfonietan, jonka opusnumero 1 jo viittaa siihen, että teos on Brittenin varhaisinta tuotantoa. 18-vuotiaana kirjoitettu Sinfonietta on brittiläisen säveltäjän opiskeluvuosilta ja on omistettu hänen opettajalleen Frank Bridgelle.
Igor Stravinskyn Concerto in D on sävelletty Baselin Kamariorkesterin 20-vuotisjuhlaan vuonna 1947. Teos on ensimmäinen, jonka säveltäjä julkaisi saatuaan Yhdysvaltain kansalaisuuden, jonne oli muuttanut pakoon Toisen maailmansodan syttyessä. Tämä kolmiosainen sävellys jousiorkesterille on esitetty myös balettina useaan otteeseen.
Elisar Riddelin on yksi maamme nuorista nousevista kapellimestareista. Hän on johtanut Mikkelin kaupunginorkesteria aiemmin opiskelijana, mutta tekee nyt ammattilaisdebyyttinsä Mikaelin lavalla. Riddelin aloittaa ohjelman suomalaisen nykysäveltäjä Cecilia Damströmin Infirmus-teoksella, jonka ahdistava tunnelma kuvaa sairautta ja kipua ja on omistettu kaikille vakavista sairauksista kärsiville.
TAITEILIJAVARTTI KLO 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

VIIVI - Konserttisalikiertue 2026
2026-04-03 19:00
VAIN ELÄMÄÄ -OHJELMASSA HURMAAVA VIIVI LÄHTEE KATTAVALLE KONSERTTISALIKIERTUEELLE KEVÄÄLLÄ 2026
Tämän syksyn Vain Elämää -ohjelmassa hurmaava uuden pop-sukupolven kärkinimi VIIVI lähtee uransa ensimmäiselle konserttisalikiertueelle keväällä 2026. Kiertue kattaa yhdeksän paikkakuntaa ympäri Suomen ja päättyy huhtikuussa Helsingin Kulttuuritalolle.
– Ensi keväänä tehdään mun bändin kanssa kokonainen konserttisalikiertue ensimmäistä kertaa. Aiemmista esiintymisistä konserttisaleissa on jäänyt mieleen niiden uskomaton tunnelma ja poikkeuksellinen yhteys yleisön kanssa. Tällä kiertueella haluan viedä perinteisen VIIVI-shown uudelle tasolle: luvassa on syksyn Vain elämää -versioita, tuttuja kappaleita uusina sovituksina sekä vielä julkaisematonta uutta musiikkia. Oon todella innoissani tulevasta, VIIVI iloitsee.
Vuoden 2025 Uuden Musiikin Kilpailussa loistanut sekä Emma Gaalassa Vuoden tulokkaana 2022 palkittu VIIVI on lyhyessä ajassa raivannut tiensä suomalaisen pop-kentän kärkeen. Tänä syksynä kaikki hänen Vain Elämää -versionsa ovat nousseet Spotifyn kymmenen soitetuimman kappaleen joukkoon, joista Olen kaunis (syntynyt voittamaan) sijalle 7.
Artistin musiikin ytimessä on väkevä ja erottuva laulutulkinta, vahvan tarttumapinnan omaavat tekstit ja mahtipontiset kertosäkeet. VIIVIn menestystarina on näkynyt radioissa, kun sekä JVG:n kanssa julkaistu Mitä näil korteil saa? ja Robin Packalenin kanssa julkaistu Ihana kipu nousivat 1. sijalle Radiolistalla vuoden 2023 aikana.
VIIVI – Konserttisalikiertue 2026
TO 2.4. Tampere, Tuulensuun Palatsi
PE 3.4. Mikkeli, Mikaeli
LA 4.4. Hyvinkää, Hyvinkääsali
KE 8.4. Lahti, Sibeliustalo
PE 10.4. Jyväskylä, Paviljonki
LA 11.4. Rovaniemi, Korundi
SU 12.4. Kokkola, Musiikkikeskus Snellman
KE 15.4. Turku, Logomo, Teatro
PE 24.4. Helsinki, Kulttuuritalo
Liput & lisätiedot: warnermusiclive.fi/viivi
Konsertti on ikärajaton
Konsertin kesto noin 2h, sisältää väliajan
Liput 39,10 €
+ tilausmaksut (alk. 1,50 € + 0,65 % tilauksesta www.lippu.fi)

Neljä Ruusua: Akustinen unelma – Sähköinen sydän
2026-04-04 19:00
Suomalaisen popmusiikin peruskivi Neljä Ruusua lähtee keväällä konserttisalikiertueelle. Akustinen unelma – Sähköinen sydän -nimeä kantava kiertue on jatkoa parin vuoden takaiselle, salit ympäri Suomen täyttäneelle Akustinen unelma -kiertueelle. Tällä kertaa vain toinen puoli on akustinen, toisen ollessa sähköinen.
– Konserteissa tulee olemaan kaksi puolta. Ensimmäinen setti on akustinen, mutta ei välttämättä rauhallinen. Siinä on samaan aikaan herkkyyttä ja vaaraa. Väliajan jälkeen sähköistämme tunnelman ja ”sytytämme valot”. Sähkösetti kruunaa kaiken, värisyttää ja tuottaa tyydytyksen, laulaja Ilkka Alanko kertoo.
Luvassa on laajasti kappaleita yhtyeen yli 40-vuotisen uran varrelta.
– Soitamme hittejä ja myös vähän vähemmälle huomiolle jääneitä helmiä pitkän uramme varrelta. Odotamme hienoja iltoja, ihmisten kohtaamista ja kiitollisuuden tunnetta tästä kaikesta, Alanko jatkaa.
Konsertin kesto noin 2h, sisältää väliajan
Liput:
Peruslippu 42,90 €
+ tilausmaksut (alk. 1,50 € + 0,65 % tilauksesta www.lippu.fi)
